寄丰野人正元
今我不乐愁欲死，思君磊落之奇士。半生抱恨何所为，两脚不曾入城市。君家夜夜风雨鸣，无乃床头剑作精。我亦有屋四壁静，忽然霹雳令人惊。拔剑斫地心愈苦，心欲言之口难吐。空作东西南北人，那得飏声健于虎。羡君不出爱吟诗，一片赪霞映酒卮。自笑常遭俗眼白，徒将短发报君知。
主题：怀人
情感：恐惧、惊讶、怨恨、想家